|  |
| --- |
| HONVÉDELMI MINISZTÉRIUM |
| Sorszám: 12/2019. |

**PÁLYÁZATI FELHÍVÁS**

**2019. ÉVI SZAKMAI GYAKORLATRA**

**– felsőoktatásban résztvevő hallgatók részére –**

|  |
| --- |
| **A SZAKMAI GYAKORLAT ADATAI** |
| **A szakmai gyakorlati helyet biztosító szerv neve, címe** |
| Honvédelmi Minisztérium Hadtörténeti Intézet és Múzeum  1014 Budapest, Kapisztrán tér 2-4. |
| **A gyakorlat időtartama** |
| 6 hét (kivéve a nyári igazgatási szünet idejét) |
| **A pályázat kiírásának dátuma** |
| 2019. január 1. |
| **A pályázat benyújtása folyamatos.** |

|  |
| --- |
| **A SZAKMAI GYAKORLAT PROGRAMJA** |
| **Célja** |
| A szakmai gyakorlat célja a HM Hadtörténeti Intézet és Múzeumhoz érkező hallgatók felkészítése a szervezetben folyó jogi munkával kapcsolatban. A szakmai gyakorlat további célja, hogy a hallgatók megismerkedjenek a szervezetnél folyó szakmai munkával, bekapcsolódjanak a napi munkavégzésbe, önállóan oldják meg a szakmai vezetőjük által rájuk bízott feladatot, illetve tapasztalatokat gyűjtsenek a munkaerőpiacon való későbbi elhelyezkedéshez. A szakmai gyakorlat során elsajátíthatóak és/vagy fejleszthetőek az alábbi kompetenciák:   * **általános kompetenciák**: határidőre való pontos, precíz munkavégzés a feladatok jellegétől függően önállóan vagy együttműködési készséget tanúsítva csapatban; a választott idegen nyelven való szakmai nyelvezetnek megfelelő írásbeli és szóbeli kommunikáció. * **szakmai kompetenciák:** jogi-, illetve államigazgatási koncepciók, fogalmak, elméletek, releváns módszerek ismerete és alkalmazása. |

|  |
| --- |
| **Elvégzendő feladatok, programok** |
| Az osztályvezető utasításai és tájékoztatása alapján a hallgató megismeri:   * a HM HIM szervezeti rendszerét (parancsnokság, múzeum, intézet, levél- és irattár), * a szervezetnél végzett főbb jogi feladatcsoportokat, * a főbb szerződéstípusokat és azok jellemzőit, * a jogi dokumentumok szerkesztésének alapjait, * a jogi véleményezést és tanácsadást, * az államigazgatási eljárások menetét.   A munkavégzéshez szükséges háttéranyagok önálló feldolgozása.  Jogi vélemények készítése, szerződések és a munkához kapcsolódó egyéb dokumentumok készítése. |

|  |
| --- |
| **A pályázat elbírálásánál előnyt jelent** |
| - Angol „C” típusú középfokú nyelvvizsga,  - jogász szakon folytatott tanulmányok. |
|  |
| **A pályázat benyújtásának módja** |
| 1. Postai úton a Honvédelmi Minisztérium Tervezési és Koordinációs Főosztály címére (1055 Budapest, Balaton u. 7-11.) kérjük megküldeni az alábbi dokumentumokat:  * a csatolt „Pályázati űrlap szakmai gyakorlat teljesítésére” dokumentum; * önéletrajz; * igazolás a hallgatói jogviszonyról; * a felsőoktatási intézmény által rendszeresített fogadónyilatkozat *(csak abban az esetben, ha rendelkezik ilyen dokumentummal a felsőoktatási intézmény)*; * a felsőoktatási intézmény által rendszeresített igazolás szakmai gyakorlat teljesítéséről *(csak abban az esetben, ha rendelkezik ilyen dokumentummal a felsőoktatási intézmény)*.   Kérjük a borítékon tárgyként feltüntetni a „Szakmai gyakorlat” megnevezést, valamint a pályázati felhívásban szereplő azonosító sorszámot: 12/2019.  *vagy*   1. Elektronikus úton a [gyakornok@hm.gov.hu](mailto:gyakornok@hm.gov.hu) e-mail címre kérjük megküldeni az alábbi dokumentumokat:  * a csatolt „Pályázati űrlap szakmai gyakorlat teljesítésére” dokumentum kitöltve, szerkeszthető Word-formátumban; * a csatolt „Pályázati űrlap szakmai gyakorlat teljesítésére” dokumentum szkennelve (pdf vagy kép fájlként) kitöltést követően kinyomtatott és aláírt formában; * önéletrajz; * igazolás a hallgatói jogviszonyról; * a felsőoktatási intézmény által rendszeresített fogadónyilatkozat *(csak abban az esetben, ha rendelkezik ilyennel a felsőoktatási intézmény)*; * a felsőoktatási intézmény által rendszeresített igazolás szakmai gyakorlat teljesítéséről *(csak abban az esetben, ha rendelkezik ilyennel a felsőoktatási intézmény)*.   Kérjük a tárgyban feltüntetni a pályázati felhívásban szereplő azonosító sorszámot: 12/2019. |
| A pályázati kiírással kapcsolatosan további információ kérhető a [gyakornok@hm.gov.hu](mailto:gyakornok@hm.gov.hu) e-mail címen keresztül. |