|  |
| --- |
| HONVÉDELMI MINISZTÉRIUM |
| Sorszám: 9/2019. |

**PÁLYÁZATI FELHÍVÁS**

**2019. ÉVI SZAKMAI GYAKORLATRA**

**– felsőoktatásban résztvevő hallgatók részére –**

|  |
| --- |
| **A SZAKMAI GYAKORLAT ADATAI** |
| **A szakmai gyakorlati helyet biztosító szerv neve, címe** |
| HM Védelemgazdasági Hivatal, Nemzetközi Igazgatóság, Nemzetközi Utaztatási és Külszolgálati Pénzügyi Osztály  1135 Budapest, Lehel u. 35-37. |
| **A gyakorlatvégzés helye** |
| 1146 Budapest, Ajtósi Dürer sor 29/A. és/vagy Kaposvár, Füredi u. 146/A. |
| **A gyakorlat időtartama** |
| 2-12 hét (tavasz, ősz) |
| **A pályázat kiírásának dátuma** |
| 2019. január 1. |
| **A pályázat benyújtása folyamatos.** |

|  |
| --- |
| **A SZAKMAI GYAKORLAT PROGRAMJA** |
| **Célja** |
| A szakmai gyakorlat célja, hogy a pályázó átfogó képet kapjon Magyarország honvédelmi szervezeteinek – a katonai jellegű nemzetközi szerződésekből, együttműködésekből fakadó - nemzetközi kapcsolattartással összefüggő pénzügyi feladatairól. Kiemelten a nemzetközi tanfolyamokkal, gyakorlatokkal, valamint a két- és többoldalú együttműködéssel kapcsolatban felmerült pénzügyi biztosítási szakfeladatok megismerése. |

|  |
| --- |
| **Elvégzendő feladatok, programok** |
| * Az adott szakterülten használt okmányok, dokumentumok megismerése. * A feladatokban részt vevő személyi állomány járandóságaira vonatkozó jogosultsági szabályok megismerése (külszolgálati ellátmány, külföldi napidíj stb.) és ezek elszámolásával kapcsolatos feladatok végrehajtása. * A nemzetközi feladatok költségvetési előirányzatai tervezésével és felhasználásával kapcsolatos feladatok végrehajtása. * A nemzetközi feladatok során felmerült költségek számlák alapján történő elszámolása. Különös tekintettel a nemzetközi utazásszervezéssel összefüggő (utazási- és szállás-) költségek elszámolásával kapcsolatos feladatokra (nyilvántartás, iktatás stb.). * A nemzetközi keretek nyilvántartásával és a felhasználások folyamatos ellenőrzésével kapcsolatos feladatok végrehajtása. * A HM tárca pénzügyi számviteli informatikai rendszerének megismerése. |

|  |
| --- |
| **A pályázat elbírálásánál előnyt jelent** |
| Idegennyelv-ismeret; közszolgálati, vagy gazdálkodási és menedzsment, vagy nemzetközi gazdálkodás, vagy pénzügy és számvitel szakon folytatott tanulmány. |

|  |
| --- |
| **A pályázat benyújtásának módja** |
| 1. Postai úton a Honvédelmi Minisztérium Tervezési és Koordinációs Főosztály címére (1055 Budapest, Balaton u. 7-11.) kérjük megküldeni az alábbi dokumentumokat:  * a csatolt „Pályázati űrlap szakmai gyakorlat teljesítésére” dokumentum; * önéletrajz; * igazolás a hallgatói jogviszonyról; * a felsőoktatási intézmény által rendszeresített fogadónyilatkozat *(csak abban az esetben, ha rendelkezik ilyen dokumentummal a felsőoktatási intézmény)*; * a felsőoktatási intézmény által rendszeresített igazolás szakmai gyakorlat teljesítéséről *(csak abban az esetben, ha rendelkezik ilyen dokumentummal a felsőoktatási intézmény)*.   Kérjük a borítékon tárgyként feltüntetni a „Szakmai gyakorlat” megnevezést, valamint a pályázati felhívásban szereplő azonosító sorszámot: 9/2019.  *vagy*   1. Elektronikus úton a [gyakornok@hm.gov.hu](mailto:gyakornok@hm.gov.hu) e-mail címre kérjük megküldeni az alábbi dokumentumokat:  * a csatolt „Pályázati űrlap szakmai gyakorlat teljesítésére” dokumentum kitöltve, szerkeszthető Word-formátumban; * a csatolt „Pályázati űrlap szakmai gyakorlat teljesítésére” dokumentum szkennelve (pdf vagy kép fájlként) kitöltést követően kinyomtatott és aláírt formában; * önéletrajz; * igazolás a hallgatói jogviszonyról; * a felsőoktatási intézmény által rendszeresített fogadónyilatkozat *(csak abban az esetben, ha rendelkezik ilyennel a felsőoktatási intézmény)*; * a felsőoktatási intézmény által rendszeresített igazolás szakmai gyakorlat teljesítéséről *(csak abban az esetben, ha rendelkezik ilyennel a felsőoktatási intézmény)*.   Kérjük a tárgyban feltüntetni a pályázati felhívásban szereplő azonosító sorszámot: 9/2019. |
| A pályázati kiírással kapcsolatosan további információ kérhető a [gyakornok@hm.gov.hu](mailto:gyakornok@hm.gov.hu) e-mail címen keresztül. |