|  |
| --- |
| HONVÉDELMI MINISZTÉRIUM |
| Sorszám: 2/2019. |

**PÁLYÁZATI FELHÍVÁS**

**2019. ÉVI SZAKMAI GYAKORLATRA**

**– felsőoktatásban résztvevő hallgatók részére –**

|  |
| --- |
| **A SZAKMAI GYAKORLAT ADATAI** |
| **A szakmai gyakorlati helyet biztosító szerv neve, címe** |
| Honvédelmi Minisztérium Jogi Főosztály  1055 Budapest, Balaton u. 7-11. |
| **A gyakorlat időtartama** |
| 4-6 hét |
| **A pályázat kiírásának dátuma** |
| 2019. január 1. |
| **A pályázat benyújtása folyamatos.** |

|  |
| --- |
| **A SZAKMAI GYAKORLAT PROGRAMJA** |
| **Célja** |
| * Betekintés a HM Jogi Főosztály három osztálya (Koordinációs Osztály, Kodifikációs Osztály, Nemzetközi Osztály) munkájába. * Régebbi példákon keresztül más tárcák által készített előterjesztés- és jogszabálytervezeteknek a honvédelmi tárcán belüli egyeztetésének, valamint az egységes tárcaálláspont kialakítás folyamatának követése. * A kormányzati döntéshozatali fórumok feladat- és hatáskörének, valamint a döntéshozatal menetének megismerése. * A jogszabályszerkesztés elveinek gyakorlati alkalmazása. * A honvédelmi tárca nemzetközi jogi tevékenységének (Európai uniós, NATO- és nemzetközi feladatainak) általánosságban való megismerése. * Hivatalos levelek, feljegyzések elkészítése, különös tekintettel a szakmai pontosságra, és a nyelvhelyességre. * A megszerzett tételes jogi ismeretek rendszerben való értelmezése és a gyakorlatban való alkalmazása. * A megoldandó jogi problémák, állásfoglalásra küldött esetek megértése, és megoldására vonatkozó eredeti ötletek felvetése. * A vezető utasításának betartása mellett felelősségteljes munkavégzés.   A jogászi hivatás közigazgatásban való alkalmazása, gyakorlása. |

|  |
| --- |
| **Elvégzendő feladatok, programok** |
| * A honvédelmi ágazati jogszabályok és közjogi szervezetszabályozó eszközök megismerése, elsajátítása; * az SZMSZ elolvasása; * a HM Jogi Főosztály feladatainak és szerepének megismerése; * jogszabálykutatás; * jogi állásfoglalás kialakításában közreműködés, * adminisztratív teendők, * az osztályok napi munkájának támogatása. |

|  |
| --- |
| **A pályázat elbírálásánál előnyt jelent** |
| Nemzetközi jogi osztályon legalább egy nyelvből középfokú nyelvvizsga, jogi egyetemen vagy NKE-n folytatott tanulmányok. |
|  |
| **A pályázat benyújtásának módja:** |
| 1. Postai úton a Honvédelmi Minisztérium Tervezési és Koordinációs Főosztály címére (1055 Budapest, Balaton u. 7-11.) kérjük megküldeni az alábbi dokumentumokat:  * a csatolt „Pályázati űrlap szakmai gyakorlat teljesítésére” dokumentum; * önéletrajz; * igazolás a hallgatói jogviszonyról; * a felsőoktatási intézmény által rendszeresített fogadónyilatkozat *(csak abban az esetben, ha rendelkezik ilyen dokumentummal a felsőoktatási intézmény)*; * a felsőoktatási intézmény által rendszeresített igazolás szakmai gyakorlat teljesítéséről *(csak abban az esetben, ha rendelkezik ilyen dokumentummal a felsőoktatási intézmény)*.   Kérjük a borítékon tárgyként feltüntetni a „Szakmai gyakorlat” megnevezést, valamint a pályázati felhívásban szereplő azonosító sorszámot: 2/2019.  *vagy*   1. Elektronikus úton a [gyakornok@hm.gov.hu](mailto:gyakornok@hm.gov.hu) e-mail címre kérjük megküldeni az alábbi dokumentumokat:  * a csatolt „Pályázati űrlap szakmai gyakorlat teljesítésére” dokumentum kitöltve, szerkeszthető Word-formátumban; * a csatolt „Pályázati űrlap szakmai gyakorlat teljesítésére” dokumentum szkennelve (pdf vagy kép fájlként) kitöltést követően kinyomtatott és aláírt formában; * önéletrajz; * igazolás a hallgatói jogviszonyról; * a felsőoktatási intézmény által rendszeresített fogadónyilatkozat *(csak abban az esetben, ha rendelkezik ilyennel a felsőoktatási intézmény)*; * a felsőoktatási intézmény által rendszeresített igazolás szakmai gyakorlat teljesítéséről *(csak abban az esetben, ha rendelkezik ilyennel a felsőoktatási intézmény)*.   Kérjük a tárgyban feltüntetni a pályázati felhívásban szereplő azonosító sorszámot: 2/2019. |
| A pályázati kiírással kapcsolatosan további információ kérhető a [gyakornok@hm.gov.hu](mailto:gyakornok@hm.gov.hu) e-mail címen keresztül. |