|  |
| --- |
| HONVÉDELMI MINISZTÉRIUM |
| Sorszám: 5/2019. |

**PÁLYÁZATI FELHÍVÁS**

**2019. ÉVI SZAKMAI GYAKORLATRA**

**– felsőoktatásban résztvevő hallgatók részére –**

|  |
| --- |
| **A SZAKMAI GYAKORLAT ADATAI** |
| **A szakmai gyakorlati helyet biztosító szerv neve, címe** |
| Honvédelmi Minisztérium Nemzetközi Együttműködési Főosztály  1055 Budapest, Balaton u. 7-11. |
| **A gyakorlat időszaka** |
| 2019. június – július - augusztus hónapokban |
| **A gyakorlat időtartama** |
| legfeljebb 6 hét |
| **A pályázat kiírásának dátuma** |
| 2019. január 1. |
| **A pályázat benyújtásának határideje** |
| 2019. első félévében folyamatos. |

|  |
| --- |
| **A SZAKMAI GYAKORLAT PROGRAMJA** |
| **Célja** |
| A hallgatók ismerkedjenek meg a főosztályon folyó szakmai munkával, kapcsolódjanak be a napi munkavégzésbe, oldják meg önállóan a rájuk bízott feladatokat, illetve mélyítsék el az addigi tanulmányaik alatt megszerzett készségeket és ismereteket. |

|  |
| --- |
| **Elvégzendő feladatok, programok** |
| HM biztonsági, iratkezelési és protokoll szabályainak megismerése. |
| Elmélet:   * Magyarország Nemzeti Biztonsági Stratégiája, * Nemzeti Katonai Stratégia, * a Honvédelmi Minisztérium Szervezeti és Működési Szabályzata, * a HM NEF szervezeti felépítése, feladatai, * a HM tárca bilaterális nemzetközi katonai kapcsolattartásának irányelvei, a HM NEF munkájára vonatkozó jogszabályok, * a Budapesten akkreditált véderőattasékkal való kapcsolattartást szabályzó HM utasítások, * a kétoldalú nemzetközi együttműködés irányelvei. |
| Gyakorlat:   * a HM NEF feladatkörét érintően különféle ügyintézési/adminisztratív feladatok végrehajtása, * bejövő telefonok kezelése, nemzetközi és belföldi telefonhívások lebonyolítása, * nagyköveti fogadásokkal kapcsolatos adminisztrációs ügyintézések teljesítése, * a Magyarországra akkreditált véderő-, katonai és légügyi attasék akkreditálási folyamatának támogatása, * nemzetközi és belföldi levelezések lebonyolítása/végrehajtása, * táblázatok készítése, adatok rendszeresítése, * különféle háttéranyagok frissítése, * magyar katonadiplomaták éves beszámoltatásának előkészítése, feljegyzés összeállítása, * feladatszabási ügydarabok elkészítése, * fordítási feladatok végrehajtása, * leltározás. |

|  |
| --- |
| **A pályázat elbírálásánál előnyt jelent** |
| Idegennyelv-ismeret (angol felsőfok), nemzetközi tanulmányok szakon folytatott tanulmányok. |
|  |
| **A pályázat benyújtásának módja** |
| 1. Postai úton a Honvédelmi Minisztérium Tervezési és Koordinációs Főosztály címére (1055 Budapest, Balaton u. 7-11.) kérjük megküldeni az alábbi dokumentumokat:  * a csatolt „Pályázati űrlap szakmai gyakorlat teljesítésére” dokumentum; * önéletrajz; * igazolás a hallgatói jogviszonyról; * a felsőoktatási intézmény által rendszeresített fogadónyilatkozat *(csak abban az esetben, ha rendelkezik ilyen dokumentummal a felsőoktatási intézmény)*; * a felsőoktatási intézmény által rendszeresített igazolás szakmai gyakorlat teljesítéséről *(csak abban az esetben, ha rendelkezik ilyen dokumentummal a felsőoktatási intézmény)*.   Kérjük a borítékon tárgyként feltüntetni a „Szakmai gyakorlat” megnevezést, valamint a pályázati felhívásban szereplő azonosító sorszámot: 5/2019.  *vagy*   1. Elektronikus úton a [gyakornok@hm.gov.hu](mailto:gyakornok@hm.gov.hu) e-mail címre kérjük megküldeni az alábbi dokumentumokat:  * a csatolt „Pályázati űrlap szakmai gyakorlat teljesítésére” dokumentum kitöltve, szerkeszthető Word-formátumban; * a csatolt „Pályázati űrlap szakmai gyakorlat teljesítésére” dokumentum szkennelve (pdf vagy kép fájlként) kitöltést követően kinyomtatott és aláírt formában; * önéletrajz; * igazolás a hallgatói jogviszonyról; * a felsőoktatási intézmény által rendszeresített fogadónyilatkozat *(csak abban az esetben, ha rendelkezik ilyennel a felsőoktatási intézmény)*; * a felsőoktatási intézmény által rendszeresített igazolás szakmai gyakorlat teljesítéséről *(csak abban az esetben, ha rendelkezik ilyennel a felsőoktatási intézmény)*.   Kérjük a tárgyban feltüntetni a pályázati felhívásban szereplő azonosító sorszámot: 5/2019. |
| A pályázati kiírással kapcsolatosan további információ kérhető a [gyakornok@hm.gov.hu](mailto:gyakornok@hm.gov.hu) e-mail címen keresztül. |